
Non  certe  conqueremur  de  natura  argumenti  quod  no- 
bis  tractandum  fortuna  cessit  : difficile  quodlibet  aliud 
magis  quam  hoc  amplum  forsan  inveniretur;  singulis  enim 
medicæ  scientiæ  cognitionibus  stipatum  progreditur.  Do- 
lemus  tantum  quod  neque  tempus  fuerit  concessum,  ut 
totum  convenienter  explanemus,  neque  nostri  facultates 
ingenii  permittant  apprime,  uti  decet,  delineare.  Quum 
aliunde  fere  inauditum  fuerit  nostris  temporibus  hoc  argu- 
mentum  hac  in  celeberrima  schola,  non  mirum  si  gravius 
quam  ferre  valeant  humeri  onus  videatur.  Hac  in  quæs- 
tione  solvenda,  quidquid  habet  medicina  obscurum  et  me- 
taphysicum  sese  exhibet  : quis  autem  non  no  vit  quanta  cum 
facilitatemenshumanasibi  commissaper  erroresdivagetur? 
in  exemplum  præsto  est  celebratum  Achillis  et  testudinis 
sophisma,  quod  solvere  impossibile  est,  si  infinita  prose- 
quendo  studeamus,  quælibenter  admittit  ratio.  Si  suffice- 
rent  meræ  cavillationes  et  ingenii  acumina,  quas  subtili- 
tates,  quæ  sophismata  præmittere  possemus  de  cachexiis 
disserendo. 

Quotquot  enim  rei  medicæ  scriptores  nostram  quæs- 
tionem  attigerunt,  in  hoc  fere  conveniunt  cachexiam  in 
nutritionis  defectione  reponendam  esse.  Quum  vero  per- 
fecta  nutritio  inter  mentis  fictiones,  idealesque  abstrac- 
tiones  merito  sit  recensenda,  quum  punctum  sit  quod 
tangere  non  fas  hominis  ingenio,  singulos  homines  in 
statu  cachexiæ  constitutos  pronuntiabimus  ? Porro  gra- 
vissimi  generis  morbus  cachexia  est,  ergo  gravi  morbo 
laborant  omnes.  Procul  recedant  hujusinodi  ambagines 
quæ  magis  inserviunt  disputationum  igni  fovendo,  sed  in 

quibus  tractandis  miserriine  tempus  djsperditur,  quod 
rectius  factorum  cognitioni  impendendum  esse  videretur. 

Attamen  quædam  veritates  per  ratiocinia  demonstran 
queunt,  non  minus  quam  per  facta  plerumque  fieri  solet. 
In  hac  autem  nostra  dissertatione,  si  quando  utemur  ra- 
tiociniis,  ut  factis  evidentibus  fulciantur , pro  viribus  eni- 
temur.  Si  eniin  interdum  rationibus  sensationes  diri- 
guntur,  sæpius  quoque  sensibus  ratiocinia  emendantur, 
corriguntur , perficiuntur. 

Quæstio  : Sunt-ne  cachexiœ  spéciales  a singulis  organorum 
degenerationibus  oriundœ  ? 


Nulla  forsan  scientia  est  in  qua  vocabulum  tam  incertum  tamque 
vagum  reperiatur  quam  vox  cachexia.  Si  medicinæ  scriptores  per- 
legamus,  facile  deprehenditur  plures  inter  ipsos  nutritionis  defec- 
tum  intellexisse  ; sed  quam  versatilis,  quam  dubia  sit  ista  locutio 
nemo  est  qui  non  intelligat.  Macies , marasmus , tabes,  phthisis, 
cacochymia,  cachexia  pluribus  in  libris  velut  idem  sonantia  vo- 
cabula  adbibentur. 

Aperiamus  nosologistarum  chartas,  qui  nominibus  definiendis 
explicandisque  studuerunt,  videmus  alios  per  cachexiam  plurimos 
morbos  essentia  discrepantes  intellexisse,  alios  voluminis  coloris- 
que  corporis  vitium.  Apud  Sauvagesium  decimam  classem  morbo- 
rum  cachexia  constituit,  quæ  iterum  in  septem  ordines  et  quadra- 
ginta  et  unum  généra  disponitur.  Septem  ordines  et  quadraginta 
duo  généra  Sagar;  très  ordines  et  viginti  qnatuor  généra  Cullenius; 
classem  uuicam  in  viginti  quinque  généra  divisam  Yogel,  unicum 
ordinem  Linnæus  admisit;  apud  Pinel  nostrum  admodum  deside- 
ratur.  Tanti  ponderis  auctorum  discrepantia  in  eodem  argumento, 
tantaque  opinionum  varietas  circa  morbos  de  quibus  loquuntur, 
aperte  demonstrat  quam  dubia  sit  cachexiæ  significatio.  Sic  opina- 
tur  Pinel.  Admonet  enim  in  prægrandi  scientiarum  medicarum 
lexicone  linguam  medicinæ  ista  voce  purgandam. 


Quidquid  sit  hac  de  re  censendum , diS/tincHo  cachexiarum  ad 
exprimendum  statum  specialem  plurium  morborum , maximæ  po- 
-test  utilitatis  esse.  Hæc  enim  admissa  novum  suppeditat  medium 
quo  possiraus  in  illorum  studio  proficere. 

Optimam  habemus  apud  Aretæum  ideam  cachexiæ.  Cache xia , 
inquit,  id  est  malus  habitus  omnium  simul  vitiorum  conversio  est. 
Siquidem  ab  omnibus  morbis  propagatur,  et  emanat.  Quæ  tamen  de- 
finitio  cachexiæ  roelius  symptomaticæ  convenire  posset. 

Manca  est  Stahlii  definitio  : Cachexia , ut  ipso  nomine,  deprava- 
tionem  habitus  corporis  indicat. 

Neque  accutatissima  est  quam  dédit  Boerhaavius  definitio,  licet 
Stahlii  præponenda,  quum  selectis  aphorismis  quos  typis  manda- 
vit  Corvisart  præscribendam  dignam  esse  dijudicaverit  : Cachexiæ 
nomine  y inquit,  intelligi  solet  ea  dispositio  corporis  quæ  nutritionem 
ejus  depravat , per  totum  illius  habitum  simul.  Re  quidem  vera,  com- 
prehendit  ilia  definitio  et  acutos  et  chronicos  morbos.  Quamvis 
enim  triginta  quatuor  horis  tantummodo  definirentur  morbi,  uli 
choiera  morbus,  semper  aliqua  fluidorum  nutritionisque  deprava- 
tio  existere  observari  posset. 

Igitur  cachexia  duabus  constans  vocibus  græcis  kÂiios  pravus  et 
s '%is  habitus,  pravum  habitum,  pravam  dispositionem  significat;  et 
legimus  plerosque  auctores  hune  statum  nutritionis  defectioni  tri- 
buere.  Ut  rectam  nostri  objecti  ideam  efformemus,  in  principio 
facta  subsequentia  stabiliemus  : i8.  vitam  incolumen  servari  non 
posse,  ni  corpus  recipiat  atque  perdat  æquis  proportionibus;  i°.  cor. 
pus  in  statu  naturali  non  persistere  , quin  reparet  ope  nutritionis 
quas  patitur  jacturas  ; 3°.  alimenta  digestionis  operatione  in  chylum 
converti,  chylum  mediante  respiratione  in  sanguinem  arteriosum. 
Sanguis  autem  arteriosus  in  duas  partes  præcipuas  dividitur,  qua- 
rum una  secretionibus , altéra  vero  nutritioni  inservit.  Vocabimus 
succum  alibilem  hancce  partem  sanguinis  arteriosi,  quæ  assimila- 
tione  moleculis  singulorum  organorum  constituentibus  consocia- 
tur.  Quofacilius  autem  nutritio  perficiatur  necesse  est  : i°.  ut  æqua 
dentur  quantitate  et  qualitate  succi  alibiles;  5.°.  ut  apparatus  præ- 
paralores  et  conductores  hujusce  fluidi  recte  sint  instructi , nec 


ullo  modo  depravati  : 3®.  tapdem  necesse  est,  ad  perficiendura  assi- 
milationem , ut  specialis  accedat  vitalis  actio , influxus  nervosus 
cujus  existentiam  effectus  demonstrant  non  minus  quam  succum 
alibilem  existere  certum  est. 

Tribus  in  illis  ordinibus  contentæ  distributæque  reperiuntur 
omnes  cachexiæ,  ut  erit  inferius  demonstratum. 

Hisce  præmissis,  facilius,  spero,  veniemus  ad  definitionem  minus 
obscuram  cachexiarum , et  sequeutem  proponemus  : Cachexia  est 
status  generalis,  diuturnus , præternaturalis  depravationis  nutritionis, 
cui  character  externus  est  ruades , vel  intumescentia,  vel  vitium  coloris 
cutis. 

Nunc  vero  superest  ut  sigillatim  singulas  quas  constituimus 
divisiones  perpendamus. 

§•  I". 

De  varia  succi  alibilis  depravatione. 


Potestne  minor  victus  quantitas  tandem  cachexiam  procreare? 
rem  ita  fieri  confidenter  affirmamus;  hoc  enim  probant  et  analo- 
gia  et  effectus.  Re  vera,  novimus  sudores  nimios  uberioresque  se- 
cretiones  illam  producere  , absque  ullo  peculiari  sanguinis  vitio. 
Hujuscemodi  existunt  cachexiæ,  quin  major  sanguinis  copia  excre- 
tionibus  impenditur,  quod  contingere  nequit  absque  humoris  ali- 
bilis dispendio.  Pertinent  igitur  ad  ordinem  cachexiarum  ex  alimen- 
torum  defectione.  Sat  superque  demonstrant  hanc  speciem  inediæ 
per  plebem  grassantes,  sedes  diuturnæ,  prælongæ  navigationes,  etc. 

Diximus  in  œconomia  animali  sanguinern  arteriosum  in 
duas  partes  dividi  quarum  altéra  alimentum  partibus  similibus 
suppeditat,  altéra  vero  secretionibus  inservit. 

Si  autem  hujusmodi  secretiones  aut  quaedam  ex  illis  tantum 
uberiores  fièrent,  qualibet  de  causa,  major  sanguinis  arteriosi 
quantitas  deferretur  ad  organum  secretorium , aut  excretorium, 
quod  contingere  nequit  nisi  dispendio  partis  alterius  sanguinis 
arteriosi,  videlicet  succi  alibilis.  Tune  exiuanitio  consequi  posset, 
qui  casus  analogiam  haberet  cum  alimentorura  defectu,  cum  hæ- 
morrhagiis,  ex  quo  altéra  sequeretur  cachexiæ  species.  Indigitat 

autem  medicinæ  praxis  cachexias  aï^eïcessu  sécrétion  is  ortum 
ducere,  ciiju.smodi  sunt  sudores,  diabètes,  etc. 

Altéra  frequens  cachexiæ  causa  est  adulteratio  succi  alibilis  a 
prava  qualitate  ciborum  oriunda.  Quidam  inter  recentissimos  auc- 
tores  scripserunt  nullo  modo  admitti  posse  cacochymiam  ; scilicet, 
aiunt,  quæcumque  species  alimentorum  sit  ingesta,  semper  alibi- 
lis  est  chylus;  si  vero  pejoris  riaturæ  sint  alimenta,  in  canalein  di- 
gestionis  aclionem  exercent.  Quum  Galenus  ipsiusque  sequaces 
diutius  scholas  infecerint  innumeris  humorum  vitiis,  facile  fuit, 
post  miros  anatomes  et  physiologiæ  progressus,  ex  medicina  tam 
futiles  theorias  expungere.  Verum  ad  errorem  declinandum,  sæ- 
pissime  in  errorem  oppositum  præcipites  delabi  videmur.  Certum 
est  alimenta  pravæ  naturæ,  si  magna  copia  sumantur,  aut  si  no- 
civa  qualitate  polleant,  in  stomachum  et  tubum  alimentarem  directe 
agere,  phlogosim  accendere;  si  autem  substantiæ  nocivæ  tenues  et 
solutæ  fuerint,  in  torrentem  circuitus  introducentur. 

Etenim  médicamenta  et  venena  hoc  modo  absorpta  per  partes 
devehuntur,  quum  peculiarem  exerceant  actionem  in  organa  pecu- 
liaria,et  per  venas  injecta  ejusdem  generis phoenomena  producant, 
immo  et  celerius  quam  si  in  stomacho  recepta  fuissent.  Evidenter, 
ni  fallor,  in  dissertatione  inaugurali  quam  anno  1814  his  in  ipsis 
ædibus  habuimus,  demonstratum  fuit  ipsamet  miasmata  toiren- 
tem  circuitus  sanguinis  arteriosi  permeare.  Notum  est  medicamen 
aut  venenum  , si  quotidie  minima  copia  ingeratur,  non  actionem 
suam  quasi  electivam  super  organum  spéciale  exercere,  uti  contin- 
gere  diximus  quando  major  quantitas  deglutitur,  sed  ipsius  vim  in 
tota  œconomia  persentiri,  si  continuus  fiat  usus,  et  æqua  propor- 
tione  adhibeatur.  Pro  nobis  facit  hydragirum  cujus  sat  omnibus 
nota  est  actio  in  lue  venerea  curanda.  Aliud  argumentum  rem  pa- 
riter  demonstrat.  Anno  1816  famulus  domini  Perron  , Præsidis  Fori 
Burgi  Novi  me  adiit  ut  consuleret  de  reliquiis  febris  intermittentis 
quæ  diu  perduraverat  , et  cujus  adhuc  accessus  intercurrebant. 
Yalde  tumidum  erat  abdomen  et  aliquantulum  fluctuationis  ver- 
sus partem  infimam  tactu  deprehend  visum  est,  dum  sedebatægro- 
tans:  pallida  cutis  apparebat ; pedes,  adventante  nocte,  intumesce- 

bant,  tumidiuscula  faciès  eyat,  nihilque  præter  solitum  in  pulsu 
pertangebatur.  Frustra  vaifis  adhibitls  medicationibus  qnæ  suase- 
rant  artis  præstantissimi  viri,  præscripsi  decoctionem  digitalis  pur- 
pureae.  Quæ  planta,  quum  maximo  pretio  veniat,  et  abunde  sub  illo 
cœlo  crescat,  quibus  chàracteribus  cognosceret  indicavi,  admo- 
nens  ut  ad  me  rediret.  Elapso  mense  jam  melius  se  habebat.  Nulla 
pulsus  mutatio.  Eamdem  sed  paulo  augendam  præscriptionem 
suasi.  Sex  post  mensibus  per  quos  nihil  de  ipso  audiveram , omnia 
cessaverant  morbi  symptomata,  verum  ad  incredibilem  marcoris 
statum  descenderat.  Per  totum  temporis  quod  diximus  spatium 
digitali  usus  fuerat  , quoniam  , inquiebat  , persuasum  ipsi  erat 
maxime  profuisse.  Naturalis  perstabat  pulsus,  sed  visio  per  quam 
debilis  erat,  vix  pupilla  luce  contrahebatur.  Consilium  fuit  ut 
abstineret  a remedio  periculosiore.  Paucis  post  diebus  ad  perfec- 
tam  valetudinem  restitutus  fuit. 

Sed  enim  experientia  compertum  est  existere  substantias  nu- 
trienles  adulteratas,  quæ  producunt  affinem  effectuai , scilicet  non 
agunt  in  stomachum,  sed  totam  animalem  œconomiam  pessurr.- 
dant.  Non  solum  causa  est  secale  cornulum  gangrenæ  senilis,  quæ 
potest  aliunde  inter  cachexias  recenseri , nobis  enim  videre  con- 
tigit  anno  1818  in  provincia  Marchia  dicta  cunctos  cachexiæ 
characteres  absque  gangrena  apud  incolas  qui  secali  cornuto  ves- 
cebantur.  Exempla  premere  possem  aliis  faclis  fulta,  nisi  res 
inutilis  videretur  ob  assertionis  evidentiam. 

Plurimæ  dantur  cachexiæ  a secretionum  excretionumque  defectu. 
Tune  autem  materiæ  nutritioni  jam  factæ  inutiles,  quæ  tamen  non 
excernuntur,  cum  sanguine  diffluunt  per  corpus,  dividundur, 
lentoque  gradu  organa  lædunt  quorum  et  functiones  perturbant. 
Sic  videntur  quidam  marcescere  aut  intumescere,  qui  sanitati  res- 
tituuntur,  excitando  perspirationem  cutis,  aut  exutoriorum  ope. 

Fluida  morbosa  quædam  casu  secernuntur  in  oeconomia  ani- 
mali,  torrentem  circulationis  ineunt,  innumerasque  producunt 
cachexias,  cujusmodi  sunt  lues  venerea,  tum  magnæ  profundæ- 
que  puris  collectiones,  quod  lente  resorptum  totam  œconomiam 
inficiatur. 

Àlia  species  constituit  cachexias  qiiæ  stfn$  Ib  organorum  dege- 
nerationibus  oriundæ.  In  hisce  præserfcim  tractandis  moraturi  su- 
raus.  Degenerationis  organicæ  nomine  vulgo  intelligitur  prodoctio 
textus  accidenlalis  in  organo.  Professons  Laënnec  investigationes 
contra  Bichati  opinionem  accidentalium  textuum  productiones 
semper  easdem  esse  demonstrarunt,  in  qualibet  humani  corporis 

parte  nata  reperiantur.  rv 

Textus  autem  accidentales  in  duplicem  seriem  distribüuntur  : 

i°.  Qui  analogiam  servant  cum  textibus  naturaîibus  oeconomiæ 
animalis,  cujusmodi  sunt. 

i°.  Textus  Osteoïdeus,  seu  ossiformis. 

2°. Inoïdeus , seu  fibriformis. 

3°. Inochondroïdeus,  seu  fibro-cartilagineo-formis. 

4°. Chondroïdeus , seu  cartilagineo  formis. 

5°. Cutoïdeus , seu  celluloformis. 

6°. Tricoïdeus,  seu  piliformis,  etc. 

Hune  præcipuum  cbaracterem  habent  istius  ordinis  textus  acci- 
dentales , quod  ipsorum  formatio  nullas  gravis  momenti  pertur- 
bationes  producat,  nec  alio  modo  noceant  quam  voluminis  dispo- 
sitionisque  ratione.  Efformati,  plerumque  perstant  usque  ad  ex- 
trema  fata,  absque  ullo  corporis  dolore  aut  incommodo. 

2°.  Longe  discrepant  ab  istis  characteres  quibus  agnoscuntur 
textus  qui  nullam  habent  cum  naturaîibus  œconomiæ  textibus 
analogiam.  Hi  sunt,  i°.  tubercula  , 2°.  scirrus,  3°.  encephaloïdei , 
4°.  melanoses. 

Très  distinguuntur  periodi  in  quatuor  istorum  textuum  pro- 
gressione  formationis,  nempe  cruditatis  et  mollitiei.  Nondum  ca- 
chexiam  producunt  in  cruditatis  statu.  Requidem  vera  possunt  in 
pulmonibus  existere  tubercula,  quin  ulla  appareant  cachexiæ  signa. 
Idem  dicendum  de  encephaloïdeus  textus  scirroque.  Sæpe  observata 
fuerunt  carcinomata  in  organis  summi  momenti,  quin  ipsorum 
functiones  graviter  perturbatæ  viderentur.  Paucis  ab  hinc  diebus 
in  nosocomio  si  dicto  Hôtel-Dieu , occubuit  violentia  propria  ju- 
venis  optimæ  valetudinis  formis  præstans.  Autopsia  cadaveris  varias 


stomachi. partes  carcfnoinatjp  fœdatas  patefecit.  Refert  quoque  Por- 
tai muliéiris  historiam  quæ  cum  hepatis  carcinomate  24  annos 
auram  spiravit. 

Si  severius  vocibus  hœrere  vellemus,  patet  non  posse  inter  de- 
generationes recenseri  primam  classem  organicarum  productio- 
nura  quas  enumeravimus-,  quum  efformetur  depositione  successiva 
molecularum  in  organorum  textu  : est  enim,  ut  quidam  vocarunt, 
vera  productio.  Sed  certum  est  veram  consistere  degenerationem 
statum  organi,  quum  adest  secundæ  classis  substantia,  præsertim 
quum  ad  tertium  gradum  pervenit;  tune  absorpfio  hujus  substan- 
tiæ  mollis  factæ  locum  habet,  et  incipit  cachexia.  Istius  modi  sunt 
quæ  rectius  vocari  possunt  cachexice  spéciales  a degenerationibus 
organorum  oriundæ,  quum  ille  mollitiei  status  veram  organorum 
degenerationem  constituât. 

Textus  accidentales  quibus  nulli  sunt  affines  ex  naturalibus 
alium  characterem  habent,  continuam  nempe  dispositionem  ser- 
vant ad  mutandum  aspecturn  naturamque,  licet  quidam,  ut  dixi- 
mus,  plus  minusve  perstare  videantur.  Yerum  enim  vero  illam 
spontaneam  degenerationem  pessimus  sequitur  effectus  ; proul 
enim  dissolvuntur  in  loco,  in  altero  reproducuntur  ; si  omnino 
destruuntur  ut  interdum  de  pulmonum  tuberculis  accidit,  novæ 
nascuntur  degenerationes. 

Sed  enim  varias  isti  textus  possunt  subire  mutationes,  prout  in- 
ter se  consociantur , aut  per  juxta-positiones  aut  per  commixtio- 
nem  , etc. 

Summatim  istos  textus  pertangamus  singulos , sic  quodammodo 
causam  prosequemur  cachexiarum  quæ  sunt  ab  organorum  dege- 
nerationibus oriundæ.  Celeberrimus  Bayle  in  votis  habebat  ut 
omnes  istæ  degenerationes  simul  collectæ  examinarentur. 

Textus  encephaloïdeus  et  scirrus  in  omnibus  corporis  humani 
parlibus  oriri  possunt  ; præsertim  reperitur  in  textu  celluloso  luxu- 
riante et  flaccido  , ex.  gratia  , in  textu  qui  renes  ambit  ; plerumque 
etiam  reperire  est  in  visceribus  , sæpius  autem  in  hepate  nascun- 
tur. Mammarum  carcinomata  aliarumque  partium  quæ  recisa  re- 
producuntur^  sæpe  istius  naturæ  tumores  conslituunt.  Laënnec  vidit 

in  hoininis  cervo  in  nosocomio  Cha^jtarfs  defilncti , an  no  1817. 
In  cerebello  Morgagni  invenit  qui  pertinere  videntur  ad  istam  tex- 
tuum  speeiem.  Sæpe  reperiuntur  in  stomacho,  in  superficie  varii 
generis  membranarum.  ,=  { 

Pluiiini  ex  morbis  cognitis  nomine  fungorum  duræ  meningis 
pertinent  ad  banc  materiem  morbosam*  Àliquando  observare  est 
parvulos  tumores  cerebriformes  peritoneo  adhærentes,  Sæpe  in 
utero  nascuntur.  Observantur  quoque'in  testiculis  cum  vel  sine 
kisto.  Stomachi  carcinomata  encephaloïdea  materie  formata  vix 
magno  donantur  volumine.  Reperta  est  etiam  ista  degeneratio  in 
ovariis , in  prostata,  in  musculis,  teudinibus  , aponeurosibus. 
Sæpe  sæpius  ex  organo  in  aliud  organum  serpit,  habita  contigui- 
tatis  ratione.  Sic  non  raro  videtur  degeneratio  encephaloïdea  uteri 
colli  ad  vesicæ  collum  sese  extendere.  Quæ  de  texlu  encephaloïdeo 
diximus  competunt  omnia  scirro.  Heparatque  pancréas  aliquando 
communem  cum  stomacho  degenerationem  habent.  Mense 
junio,  anno  1810,  quum  vices  gererem  alumini  in  penetralibus 
valetudinarii  Montis  Rubri  in  quo  sese  recipiunt  invalidi  ultima 
lata  expectantes,  senex  quidem  85  annos  natus  olim  sanitati  præ- 
positus  occubuit  omnibus  cum  maciei  generalis  characteribus. 
Etsi  digestio  non  plane  cessasset , sectione  tamen  cadaveris  inven- 
tus  fuit  stomachus  omnino  destructus  in  circulari  spatio  quod  fere 
quinque  librarum  nummo  æquipollebat;  respondebat  hæc  apertura 
pancreati  quam  occludebat  accuratissime  et  quasi  corpus  unum 
cum  hoc  organo  efficiebat,  ope  istiusmodi  textus  degenerationis. 
Reliquæ  autem  pancreatis  partes  integerrimæ  servatæ  fuerant. 
Quum  oranes  generatim  cancerosæ  moles  efformentur  ex  ence- 
phaloidea  materie,  et  scirroso  textu,  aut  ex  utraque  simul  dege- 
neratione  proveniant,  pronum  est  concludere  quam  sint  in  æco- 
nomia  frequentes,  siquidem  evolvuntur  iti  pancreate , hepate , 
liene,  stomacho,  intestinis,  utero,  ovariis,  renibus,  vesica  , pro- 
stata, testiculis,  pulmonibus,  cer°bro,  etc. 

Ex  omnibus  quæ  hue  usque  prolata  fuerunt , aperte  demonstra- 
tum  restât  cachexiam  haberi  posse  tanquam  omnium  harumee 
organorum  degenerationum  effectus.  Legimus  in  medicarum  scien 

tiarum  dictionario,  artioulo  cancer  v.  III,  p.  64 1.  « Qmim  moles 
« cancerosæ  ad  mollitiem  inCTpiunt  converti,  sedes  aliquando  fiunt 
« dolorurrr  pnngentium , uti  pleraqne  alia  carcinomata,  interdum 
« vero  eodem  in  statu  persistant.  Quidquid  eveniat,  quum  mar- 
te coreni  etalia  cachexiæ  symptomata  cancerosæ  producunt,  nullum 
« super  est  dubium  de  ipsatüm  existentia,  dummodo  tamen  tactu 
« persentiri  possint.  » 

Evidensest  cæterasduas  degenerationes,  tubercula  nempe  et  me- 
lanoses  pares  esse  quoque  cachexiæ  producendæ,  sed  idem  dicamus 
aede  aliis,  nisi  organum  ineant  maximi  momenti,  eu  jus  perturbent 
functiones,  nec  cachexiam  producunt,  nisi  quando  molles  fiunt 
et  pars  mollis  facta  plus  minusve  torrentem  circulationis  subit; 
sic  phthisis  pulmonaris  tune  tantum  producit  cachexiam,  quum 
tubercula  tertium  gradum  attingunt. 

Clarius  ergo  diurna  luce  apparet  existere  speciem  cachexiarum 
quæ  sunt  a singulis  organorum  degenerationibus  oriundæ  juxta 
vim  hujus  vocis  definitionis,  scilicet  a transitu  in  mollitiem  tex- 
tuum  qui  nullam  habent  cum  aliis  æconomiæ  analogiam.  Acciden- 
tales  enim  productiones  quæ  affines  textus  habent,  eodem  charac- 
tere  minime  donati  reperiuntur. 

Cachexiæ  quæ  ab  organorum  degenerationibus  oriuntur  charac- 
terem  habent  proprium.  Symptomaticæ,  et  fere  semper  insanabiles 
sunt,  varioque  sese  annuntiant  habitu,  pro  vario  organo  vel  variis 
organis  quæ  affectionem  patiuntur. 

§.  IL 

Alterationes  apparatus  prœparatoris  et  conductoris  fluidi  alibdis. 

Sat  erit  pro  re  nostra  præcipuas  divisiones  stabilisse,  et  quasdam 
designavisse  species. 

Àlteratio  stomachi  adnexarumque  partium,  sive  a phlogosi  chro- 
nica  , sive  a sensibilitatis  vitalis  vitio  proveniat,  cachexiam  quoque 
producere  valet.  Intelligitur  enim  alimenta,  si  per  vomitum  reji- 
ciantur,  si  totum  percurrant  digestionis  tubum  quin  sufficientem 
nutritioni  chymum  suppeditaverint , nascituram  esse  cachexianu 


(-4)*. 

Re  quidem  vera  non  deficiunt  exemplar  quarumdam  cachexiarum 
a vomitibus,  aliarum  a lienteria  pr<*Étfnctarum.  ,7 

Yasorum  alteratio  quoque  causa  est.  Frequcntiores  enim  hæ- 
morragiæ  cachexiis  viam  sternunt,  quarum  auctoresinnumeras  re- 
ferunt  observationes.  Sed  inter  istas  præcipuum  locum.  tehet  hæ- 
moptysis.  . 

Yariæ  cordis  alterationes  cachexiam  procreare  possunt , sicut  et 
magnorum  yasorum.  Exempla  non'paüca  præbet  productio  textus 
primæ  quam  admisimus  classis.  Tutifr  corporum  extraneorum  ad 
instar  agunt  illi  textus. 

§•  III. 

Non  sufficit,  ut  innuimus  hoc  argumentum  ineundo , æqua dari 
et  qualitate  et  copia  fluidum,  postea  autem  ad  varias  œconomiæ 
partes  transferri;  necesse  est  præterea,  quo  reclius  fiat  assimilatio, 
ut  adsit  vis  vitalis;  aliter  vix  aliud  eveniret  præter  juxta  positio- 
nem,  aut  interpositionem  fluidi  cum  organo.  Nam  si  hoc  organum 
more  corporis  inertis  si  haberet,  non  posset  assimilare  propriæ 
substantiæ  fluidum  quocum  in  contactum  veniret.  Nihil  similis 
videtur  in  natura  contingere,  et  rem  impossibilem  esse  nemo  est 
qui  non  intelligat. 

Plurimæ  dantur  cachexiæ  quæ  pendent  a vis  assimilationis  de- 
fectu , sunt. 

i°.  Varia  animæ  pathemata,  cujusmodi  sunt  prœsertim  nostal- 
gia,  amor,  moeror,  etc.  Non  supervacaneum  censemus  animadver- 
tere  hisce  in  casibus  hepar  leviter  obstructum  aliquando  inveniri, 
et  ideo  quosdam  ab  ista  causa  ortam  esse  cachexiam  pronuntiavisse , 
verumtamen  secundariam  fuisse  hepatis  alterationem  probabile  no* 
bis  videtur. 

2°.  Scorbutum;  3°.  scrophulæ  quas  indicavisse  sat  esse  exis- 
timamus. 

4°.  Alia  tandem  est  cachexiæ  species  cui  obnoxii  sunt  infelices 
qui  fodinas  excavant.  Descri psit  Halle  sub  anoemiæ  nomine  unam 
ex  his  affectionibus  quibus  afflicti  fuerunt  anno  i8o3,  fossores  in 
fodina  carbonis  fossilis  non  procul  à Valentianis.  Analysis  de- 

monstravit  præsentiam  noi^  parvæ  gaz  acidi  carbonici  et  gaz  hydro- 
genii  sulphur  .n  bac  fodtrra  evoluti , quod  ultimum  videtur 
fuisse  *-ausam  epidemici  morbi  qui  particularia  phœuomena  ob- 
tulit-'  Primi  qui  fuerunt  afflicti,  symptomata  violentæ  colicæ  ex- 
hibe}aa»t,  postea  vero  minus-  acu tus  evasit  morbus,  pedeteutim 
et  quasi  per  gradus  invjtdebat,  nec  nisi  admodum  lente  periodos 
percurrebat.  Quatuor  autem  ex  ægrotantibus  lutetiam  mandatis, 
hæc  observata  fuere  : pallidcffèlfcrosus  atque  flavescens  totius  cor- 
poris  color  : nec  inconjuncvtivfc , nec  in  gengivis,  nec  in  bracchiis 
venarum  vel  minimarum  vestigia  deprehendebantur.  Sat  tumidum 
sese  prædebat  mesenterium-  Unus  ex  his  occubuit,  et  autopsia 
repertum  est  in  tribus  cavitatibus  vasa  arteriosa  et  venosa  sangui- 
nem  nullum  continere  et  tantumrnodo  paululum  seri.  Sectiones 
profundæ  in  femora  institutæ  exitum  præbebant  tenuissimæ  copiæ 
sanguinis  liquidi  et  nigricantis.  Alii  vero  tribus  post  mensibus 
paulisper  vires  recuperaverant , nec  tamen  perfecte  valentes. 

Concludamus.  In  brevissima  dissertatione  nostra  demonstravi- 
mus  existere  cachexias  quæ  ab  organorum  degenerationibus  ori- 
ginem  ducunt,  siquïdem  non  existèrent  hujusmodi  cachexiæ,  si 
auferrentur  istæ  degenerationes  ; pari  ter  probavimus  alias  dari  ca- 
chexiarum  species,  sed  ne  extra  propositum  divagemur,  affirmamus: 

Ergo  sunl  cachexiæ  spéciales  a singulis  organorum  degeneratio- 
nibus oriundœ. 

FINIS. 

Synopsis  quam  proponimus  cachexiarum  dïvisiûnis .r 


Cachexiæ,  seu  assi- 
milationis  deprava-v 
tio  diuturna , 


i°.  Defectus  alimentorura. 
i°.  Excessus  secretionum  et  ex- 
cretionum. 

3°.  Defectus  secretionum  et  ex- 
..  .i  cretionum.  ’ 

Defectus  aut  depiavatio  pravæ  qualitatis  alimenta. 

succi  alibilis , 1 15°.  Fluida  morbosa  quæ  secer- 

nuntur  in  œconomia,  et  circu— 
lationem  ineunt. 

6°.  Absorptio  materiei  degenera- 
tionum  mollioris  factæ. 

Altéra  tio  apparatus  præ-  f i°.  Stomachi. 
paratoriset  conductoris  j 2°.  Vasorum. 
alibilis  succi,  (3°.  Cordis. 

Perturbatio  ipsiusmet  as-f  i°.  Animi  pathemata. 

V similationis  actus , 1 2°.  Specialis  textuum  dispositio. 


